Շանթ ՀԸ

Շանթ, հայկական հեռուստաընկերություն։ Հիմնադրվել է Արթուր Եզեկյանի կողմից 1994 թվականին Գյումրիում։ 1995 թվականից հիմնադիր կազմին է միացել նաև Արմեն Մինասը։ Ներկայումս Հայաստանում գործող ոչ պետական հեռուստաընկերություն է, որը հասանելի է նաև այլ երկրներում արբանյակային հեռարձակմամբ։

«Շանթ» հեռուստաալիքը սկսեց արբանյակային հեռարձակումը 2008 թվականի դեկտեմբերին։ Այն իր հեռուստադիտողին է առաջարկում բազմաֆորմատ հաղորդումներ՝ լրատվական, ճանաչողական, սպորտային, հումորային, երաժշտական նախագծեր, ժամանցային և քաղաքական բնույթի թոք-շոուներ։ Հեռուստաընկերությունը ներկայացնում է սեփական արտադրության հեռուստասերիալներ։

Ներկայացրել է նաև արտասահմանյան մի շարք հայտնի հեռուստանախագծերի հայկական տարբերակներ, ինչպիսիք են՝ «Ով է ուզում դառնալ միլիոնատեր», «Տասի ուժը», «Իմ անունն է» «Թաքնված տաղանդը», «Իքս ֆակտորը», և այլն։

Եթերային հեռարձակման ծածկույթը տարածվում է Հայաստանի բոլոր մարզերում և Արցախում։

 Պատմություն 
Հեռարձակումն սկսվել է 1994 թվականի հունիսի 21-ին՝ որպես լրատվական ծառայություն և սկզբում հասանելի է եղել միայն Շիրակի մարզում։ Ամբողջ վեց ժամանոց ամենօրյա ծրագրային ցանցով սկսեց հեռարձակվել 1995 թվականի մայիսից։
 1995 թվական- Հիմնադրվեց «Շանթ» սեփական շաբաթաթերթը։
 1995-1996 թվականներ - Եթերը ժամանակավորապես կոդավորվեց էներգետիկ ճգնաժամի պայմաններում։
 1997 թվական - Սկսվեց երգիծական սքեթչների ժողովածուների արտադրությունը, որոնք տարածում գտան աշխարհով մեկ սփռված հայության շրջանում։
 1998 թվական- Հիմնադրվեց սեփական ռադիոկայանը՝ «Ռադիո Շանթ»-ը։
 2001 թվականի մարտից, ընդլայնելով գործունեությունը, սկսեց կանոնավոր հեռարձակումը Երևանում և մյուս մարզերում։
 2003 թվականից սկսեց հեռարձակել «Ով է ուզում դառնալ միլիոնատեր» հեռուստաշոուն (մինչ այդ հեռուստախաղը հեռարձակվում էր Առաջին Ալիքով)։
 2003 թվականի հոկտեմբերի 13-ից սկսեց հեռարձակել «Ավտոշքերթ» հաղորդումը։ 
 2005 թվականից սկսեց հայկական առաջին հեռուստասերիալի արտադրությունը, որով ըստ էության, դարձավ Հայաստանում սերիալների արտադրության հիմնադիր։
 2007 թվականին «Շանթ»-ի ծրագրերը սկսեցին հեռարձակվելով ԱՄՆ-ում։ Համագործակցելով Լոս Անջլեսի «ARTN» հեռուստաընկերության հետ՝ արբանյակային հեռարձակմամբ «Շանթ»-ի ծրագրերը տարածվեցին ողջ Հյուսիսային Ամերիկայով մեկ։
 2008 թվական - սկսեց արբանյակային հեռարձակում, որն ընդգրկում է գրեթե ողջ Եվրասիա մայրցամաքը, բացառությամբ Հեռավոր Արևելքը։
 2011 թվականի հունվարի 23-ից սկսեց հեռարձակել «Աշխարհի հայերը» հաղորդումը։ 
Ներկայումս հեռուստատեսությունը հասանելի է Հայաստանի տարածքի զգալի մասում, ինչպես նաև Արցախում։ Նաև հեռարձակվում է համացանցում։ Հայաստանի ամենադիտվող հեռուստաալիքներից է։

«Շանթ Պրեմիում»` նոր HD հեռուստաալիք
«Շանթ» հեռուստաընկերությանը ներկայացրեց նոր՝ «Շանթ Պրեմիում» հեռուստաալիքը, որը հեռարձակվեց  2016թ-ի դեկտեմբերից։

Այժմ գործում է նաև Շանթ Պրեմիում HD ալիքների փաթեթը՝

 Շանթ Մյուզիք (Shant Music): Երաժշտական ալիք, որտեղ հեռարձկվում է երաժշտություն Arena Life, Հայ Սուպերսթար, Իքս-Ֆակտոր, Աշխարհի հայերը և Շանթ հեռուստաընկերության այլ երաժշտական ծրագրերի կողմից։
Շանթ Սերիալ (Shant Serial): Շանթ հեռուստաալիքը, որտեղ ցուցադրվում են Շանթ հեռուստաընկերության կողմից նկարահանված բոլոր սերիալները
Շանթ Նյուս (Shant News): Լրատվական կայք, որտեղ տեղադրված են 24/7 նորություններ Հայաստանի և ամբողջ աշխարհի մասին։
Շանթ Պրեմիում ԱՄՆ (Shant Premium USA): Շանթ Պրեմիում հեռուստաալիք, որը նախատեսված է Ամերիկյան հեռուստադիտողների համար։

 Եթերացանկ 
ՍերիալներՍիթքոմներՀաղորդումներԼրատվությունԱրտասահմանյանԲեկորներՓոխնակ մայրըՍիրո գերինԲանակումՔաղաքումԽոպանի տեսությունՕտարըԷլենի օրագիրըԹաքնված սերՈւսանողներՎերվարածներն ընտանիքումՈրոգայթ32 ատամՎիտամին ակումբՎումենս ՔլաբՍպորտ ՔլաբՎայ Վումենս ՎումենսՀումորի ԼիգաOutdanceԱնուղղելիներըԲարի առավոտԱռավոտը ՇանթումԲուժ ինֆոՄամայի Եփածը Ուրիշ էԱվտոշքերթՉէին սպասումՔաղցած սպասում ենՀայկական աշխարհԱշխարհի հայերըՈ՞վ է ուզում դառնալ միլիոնատերՀայ ՍուպերսթարԻքս-ՖակտորՀորիզոնԱնծանոթըԹափկիՀարսիկը

 Տես նաև 
 Շանթ ռադիո
 ԱրՏՆ ՀԸ

 Արտաքին հղումներ, Ծանոթագրություններ 
 Պաշտոնական կայք

Կատեգորիա:Հայաստանի հեռուստաընկերություններ